মা হলেন তেঁতুলপাতা-র অনিন্দিতা

কলকাতা: সোমবার খুশির খবর শোনালেন সুদীপ-অনিন্দিতা। মা হলেন তেঁতুলপাতা-র অনিন্দিতা (Anindita Baby)। মাতৃত্বের সুখবর সকলের সঙ্গে ভাগ করে নিলেন অনিন্দিতা রায়চৌধুরী। সুদীপ সরকারের (Sudip Baby) সঙ্গে প্রথম সন্তানের জন্ম দিলেন তিনি। ইনস্টাগ্রামে পোস্ট করে এই সুখবর সকলের সঙ্গে ভাগ করে নিয়েছেন তারকাদম্পতি। একটি মিষ্টি ছবি পোস্ট করে তাঁরা লিখেছেন, “আমাদের রানি এসেছে।”

আরও পড়ুন: অস্কারের ইতিহাস গড়লেন শন বেকার, আনোরারের জয়জয়কার

মা-বাবা হলেন অভিনেত্রী অনিন্দিতা রায়চৌধুরী (Anindita Raychowdhry) ও সুদীপ সরকার (Sudip Sarkar)। বিয়ের আড়াই বছরের মাথায় বড় হল তাঁদের সংসার। অনিন্দিতা ও সুদীপ দুজন থেকে তিনজন হলেন। তাঁদের কোল আলো করে এলো ফুটফুটে কন্যা-সন্তান। আগত সন্তানের খবর নিজেরাই স্যোশাল মিডিয়ায় জানিয়েছিল। খবর সামনে আসতেই শুভেচ্ছার বন্যা বয়ে গিয়েছে কমেন্ট বক্সে। সোমবার সকাল ৭টা বেজে ৪১ মিনিটে কন্যা-সন্তানের জন্ম দেন অনিন্দিতা। মেয়ের জন্মের খবর ভাগ করলেন অনিন্দিতা একটা ফোটো কার্ড শেয়ার করে। সেখানে একটা ছোট্ট বাচ্চার হার্ট। সঙ্গে একটা হার্ট ইমোজি। আর লেখা, ‘৩ মার্চ ২০২৫। সুদীপের বলেন, ‘ভালো আছেন মা ও সন্তান।’ আনন্দে আপ্লুত নতুন বাবা। তিনি যে মেয়ে সন্তানই চেয়েছিলেন, জানালেন সেই কথাও। তাঁর সংযোজন, ‘ঘরে লক্ষ্মী এসেছে আজ। খুব তাড়াতাড়ি মেয়ের একটা সুন্দর নাম হবে।’

View this post on Instagram

A post shared by Anindita Raychaudhury (@raychaudhuryanindita)